cyanic-selkie/wikianc huggingface dataset:
గరమ్ హవా
చిత్రకథ
తన కుమార్తెకూ, కొడుకుకూ పెళ్ళి ఏర్పాట్లు చెయ్యాలని షంషాద్ తల్లి ఆగ్రా వచ్చింది. అది చూసి అమీనా ఎంతో సంబరపడింది. సలీమ్‌ భార్య వివాహం తేదీ వివరాలు అడగబోతే ఆమె షంషాద్‌కు అమీనాను చేసుకోవడం లేదని, పాకిస్తాన్‌లో వున్న సంబంధాన్నే చూశామని చెప్పింది. అనుకున్న ఈ పెళ్ళికి కూడా అంతరాయం కలగడంతో అమీనా ఆత్మహత్య చేసుకున్నది.
మీర్జా సలీమ్‌ పూర్తిగా నిస్సహాయుడయ్యాడు. ఇంక లాభం లేదని, దేశం విడిచిపెట్టి వెళ్ళిపోవాలని నిర్ణయించుకున్నాడు. రైలు ఎక్కడానికి కొడుకుతో సహా, స్టేషన్‌కు బయల్దేరాడు. దారిలో వాళ్ళకు ఒక వూరేగింపు ఎదురైంది. జీవనోపాధికి సరైన మార్గం కావాలని చేస్తున్న ఆందోళన అది. సలీమ్‌ కొడుకు ఒక్కసారిగా, టాంగా దూకి ఆ సమూహంలో కలిశాడు. ఒక్క క్షణం ఆలోచించి సలీమ్‌ కూడా ఆ గుంపులో కలిశాడు. అతని దేశాభిమానమే అతనికి ఆశ్రయం ఇచ్చింది.
బయటి లింకులు
వర్గం:హిందీ-భాషా చలనచిత్రాలు వర్గం:ఫిలింఫేర్ పురస్కార విజేతలు వర్గం:భారత జాతీయ చలనచిత్ర పురస్కార విజేతలు
సర్ధార్ హనుమప్పనాయుడు
సర్ధార్ హనుమప్ప నాయుడు  గద్వాల సంస్థానం పాలనాకాలంలో యంగన్న పల్లె గ్రామానికి చెందిన సర్ధార్. బోయ కులస్థుడు. గద్వాల సంస్థాన స్థాపక ప్రభువు పెద్ద సోమభూపాలుడునికి(నల సోమనాద్రికి) సమకాలికుడు. ఇతని స్వగ్రామం నేడు మహబూబ్ నగర్ జిల్లా లోని అలంపూర్ ప్రాంతంలో ఉండిన ఇటిక్యాల మండలంలోని ఒక చిన్న పల్లె. దీనిని ప్రస్తుతం బొచ్చెంగన్న పల్లెగా పిలుస్తారు. ఇదే మండలంలోని ధర్మవరం గ్రామ పంచాయతీకి ఇది అనుబంధ గ్రామం. ఈ గ్రామానికి చెందిన హనుమప్ప నాయుడు  ధైర్యశాలి. సాహాసి. రాజకార్యపరుడు. ప్రాణాలకు తెగించి తన ప్రభువు విజయానికి దొహదపడిన కార్యశూరుడు.
హనుమప్ప నాయుడు త్యాగాన్ని తెలిపే ఉదంతం
గద్వాల ప్రాంతం కృష్ణానది సమీపాన ఉండటం వలన తనకు అన్ని విధాల అనుకూలమైనదిగా భావించి, ఇక్కడ కోట నిర్మించి, తన రాజధానిని పూడూరు నుండి ఇక్కడకు మార్చాలనుకున్నాడు సోమనాద్రి. అయితే సోమనాద్రి కోట నిర్మించాలనుకున్న ప్రాంతం తన ఆధీనంలోని ప్రాంతమని  గద్వాలకు, రాయచూరుకు మధ్యలో ఉన్న ఉప్పేరును పాలిస్తున్న నవాబు సయ్యద్ దావూద్ మియా  కోట నిర్మాణానికి అడ్డుచెప్పాడు. ఇతను నాటి నిజాం నవాబు నాసిరుద్దౌలాకు బంధువు. ఎలాగైనా కోటను ఇక్కడే నిర్మించాలని నిర్ణయించుకున్న సోమనాద్రి తీవ్ర ఆలోచనలో పడిపోయాడు. అనుకున్న పని జరుగాలంటే ఓ మెట్టు దిగక తప్పదని భావించిన సోమనాద్రి, సంధి తప్ప మరో మార్గం లేదని గ్రహించాడు. ఉప్పేరు నవాబుతో సంధి కుదుర్చుకున్నాడు. కోట నిర్మాణానికి అనుమతిస్తే, నిర్మాణానంతరం కొంత పైకం చెల్లించగలనని సోమనాద్రి చెప్పాడు. నవాబు కూడా అంగీకరించాడు. కోట నిర్మాణానికి ముందు ఉప్పేరు నవాబుతో చేసుకున్న ఒప్పందాన్ని సోమనాద్రి కోట నిర్మాణానంతరం ఉల్లంఘించాడు. మొదట్లోనే పైకం చెల్లించడం ఇష్టం లేకపోయినా కోట నిర్మాణానికి ముందు, అనవసర రాద్ధాంతం దేనికని నవాబుతో ఒప్పందం కుదుర్చుకున్నాడు. పని పూర్తైన పిదప ఒప్పందాన్ని తోసిపుచ్చాడు. దానితో ఆగ్రహించిన నవాబు సోమనాద్రిపై యుద్ధాన్ని ప్రకటించాడు. తనకు తోడు రావలసిందిగా రాయచూరు నవాబు బసర్ జంగుకు, అలంపూర్ పరగాణాలోని ప్రాగటూరును పాలిస్తున్న హైదర్ సాహెబ్‌కు కబురు పంపాడు సయ్యద్ దావూద్ మియా. సోమనాద్రి తన సైన్యంతో, మూడు ప్రాంతాల నవాబుల సైన్యాన్ని రాయచూరు సమీపంలోని అరగిద్ద(ఇది నేడు గట్టు మండలంలోని ప్రాంతం)దగ్గర ఎదుర్కొన్నాడు. ఇరు పక్షాల మధ్య సంకుల సమరం సాగింది. ఈ యుద్ధంలో సోమనాద్రి వీరోచిత పోరాటానికి తాళలేక రాయచూరు నవాబు బసర్ జంగ్ పలాయానం చిత్తగించాడు. ఇది గమనించిన ప్రాగటూరు నవాబు హైదర్ సాహెబ్ కూడా చేసేదేమిలేక ఇంటి ముఖం పట్టాడు. తోడు నిలుస్తారని భావించిన మిత్రులు వెన్ను చూపడంతో, ఏకాకిగా మిగిలిన సయ్యద్ దావూద్ మియా పోరాటం చేయలేక, ప్రాణాల మీది తీపితో తన ఓటమిని అంగీకరించి, సోమనాద్రిని శరణు వేడాడు. ఇక ముందెన్నడూ మీ జోలికి రానని, యుద్ధ పరిహారంగా తన యుద్ధ చిహ్నాలైన నగారా, పచ్చ జెండా, ఏనుగులను సోమనాద్రికి సమర్పించుకున్నాడు. దిగాలుగా ఉప్పేరుకు చేరుకున్నాడు.
అరగిద్ద యుద్ధంలో పరాబావాన్ని ఎదుర్కొన్న ఉప్పేరు నవాబు సయ్యదు దావూద్, మరుసటి రోజు తన కోటపై నుండి గద్వాల వైపు చూడగా గద్వాల కోటపై రెపరెపలాడుతున్న తన పచ్చ జెండా కనిపించింది. అది అతనిని మరింతంగా కుంగదీసింది. ఆగ్రహింపజేసింది. ప్రతీకారంతో రగిలిపోయాడు. ఎలాగైనా దెబ్బకు దెబ్బ తీయాల్సిందేనని కంకణం కట్టుకున్నాడు. అనుకున్నదే తడువుగా నాటి నిజాం నాసిరుద్దౌలా దగ్గరకు హైదరాబాద్‌కు ప్రయాణమయ్యాడు. తన అవమానాన్ని, తన దీనస్థితిని చెప్పుకున్నాడు. సోమనాద్రిని దండించే వరకు నాకు మనశ్శాంతి ఉండదని చెప్పాడు. దానికి నిజాం సోమనాద్రి మీదకు దండయాత్ర మంచిది కాదని, ఆ యోచన విరమించుకోమని సయ్యద్‌కు సలహా ఇచ్చాడు. కాని సయ్యద్ పట్టు విడవలేదు. తప్పని పరిస్థితిలో ఉప్పేరు నవాబు సయ్యదు దావూద్ మియాకు బాసటగా నిజాం నవాబు సోమనాద్రి మీదకు యుద్ధాన్ని ప్రకటించాడు. అరగిద్ద యుద్ధంలో పరాజయం పాలై అవమానంతో రగిలిపోతున్న రాయచూరు, ప్రాగటూరు నవాబులకు ఇది అనుకోని వరమైంది. వెంటనే తమ సైన్యాలతో కలిసి, నిజాం సైన్యానికి తోడయ్యారు. తుంగభద్రకు ఉత్తరాన ఉప్పేరు, రాయచూరు, ప్రాగటూరు నవాబుల సైన్యం తోడుగా నిజాం సైన్యం బయలుదేరింది. వీరు చాలరని తుంగభద్రకు దక్షిణాన గుత్తి నవాబు టీకు సుల్తాన్, కర్నూలు నవాబు దావూద్ ఖాన్, బళ్ళారి నవాబుల సైన్యాలు జతగూడాయి. ఇంత మంది సైన్యం జతగూడడమే సోమనాద్రి పరాక్రమానికి ప్రబల నిదర్శనం. ఏడుగురు నవాబుల సైన్యాలు తుంగభద్ర నదికి దక్షిణాన నిడుదూరు(నేటి నిడ్జూరు) గ్రామానా విడిది చేశాయి. సోమనాద్రి తన సైన్యంతో తుంగభద్రకు ఉత్తరాన ఉన్న కలుగొట్ల (నేటి మానోపాడు మండలంలోని గ్రామం) దగ్గర విడిది చేశాడు. మరుసటి రోజు నిడుదూరు దగ్గర యుద్ధం ప్రారంభమయింది. సూర్యోదయంతోనే సోమనాద్రి తన సైన్యంతో నిడుదూరు మిద దండెత్తాడు. రోజంతా నవాబుల సైన్యంతో వీరొచితంగా పోరాడాదు. నవాబుల సైన్యం కకావీలమైపోయింది. సోమనాద్రి ఆ రాత్రి తిరిగి కలుగొట్లకు వచ్చి విశ్రమించాడు.
ఆ రోజు పోరాటంలో సోమనాద్రి పరాక్రమాన్ని చూసిన నిజాం, ఆ రాత్రి తక్షణ దర్బారు నిర్వహించాడు. సోమనాద్రిని ఓడించడానికి ఉపాయం చెప్పమన్నాడు. ఒక సర్ధారు సోమనాద్రి బలమంతా అతని గుర్రమేనని దాన్ని వశం చేసుకొంటే, మన విజయం సులువేనని చెప్పాడు. వెంటనే నిజాం, సోమనాద్రి గుర్రాన్ని ఈ రాత్రికి దొంగిలించి తెచ్చినవాడికి జాగీరును ఇస్తానని ప్రకటించాడు. ప్రాణాలకు తెగించి ఒక సైసు కలుగొట్లకు వచ్చి సోమనాద్రి గుర్రాన్ని తీసుకవెళ్ళాడు. ఇచ్చిన మాట ప్రకారం నవాబు అమితానందంతో జాగీరుతో పాటు, ఒక బంగారు కడియాన్ని కూడా సైసుకు బహుమానంగా ఇచ్చాడు.
మరుసటి రోజు సోమనాద్రి కలుగొట్ల శిబిరంలో కలకలం చెలరేగింది. తన గుర్రం లేక పోవడం తనకు కుడిచేయి తెగినట్లుగా అనిపించింది. అయినా ధైర్య,స్థైర్యాలను విడువకుండా ఎలాగోలా రెండో రోజు యుద్ధాన్ని ముగించాడు. ముందు రోజు నాటి ఉత్సాహం లేక పోవడాన్ని గమనించి, తన వాళ్ళందరితో సమాలోచన చేశాడు. తన గుర్రాన్ని తెళ్ళవారేలోగా ఎవరైతే తిరిగి తెచ్చివగలరో వారికి ఆ గుర్రం ఒక రోజు తిరుగునంత వరకు భూమిని ఇనాంగా ఇవ్వగలనని ప్రకటించాడు.
సోమనాద్రి ప్రకటనకు సర్ధారు హనుమప్పనాయుడు ముందుకు వచ్చాడు. నాయుడు ఆ రాత్రి జొన్న సొప్పను ఒక మోపుగా కట్టుకొని నిడ్జూరుకు బయలుదేరాడు. నిజాం సైన్యం డేరాలను సొప్ప అమ్మేవాడిగా సమీపించాడు. అక్కడి సైన్యం సొప్పను ఖరీదు చేయగా హనుమప్ప ధర కుదురనీయలేదు. తన లక్ష్యం గుర్రం కాబట్టే అలా చేశాడు. ఎవరికి అనుమానం రాకుండా గుర్రాన్ని వెతుకుతూ డేరాలన్ని చూశాడు. చివరకు ఒక దగ్గర గుర్రం ఉండటాన్ని గమనించాడు. గుర్రం కూడా హనుమప్పను చూసి సకిలించింది. సొప్పను చూసే సకిలించిందని సరి పెట్టుకున్నారు అక్కడి సైనికులు. గుర్రం కనపడిన ఆనందంతో తక్కువ దరకే సొప్పను అమ్మాడు. ఆ తర్వాత తప్పించుకొనే సమయం కోసం ఎదురుచూస్తూ, ఎవరి కంటాపడకుండా అక్కడే ఉన్న గడ్డి మోపుల కింద చప్పుడు కాకుండా దూరాడు. నాయుడుని చూసిన ఆనందంతో కట్టేసిన గుర్రం పెనుగులాడి గూటం పెరికి, సకిలించింది. దాని అలికిడికి దగ్గరలో ఉన్న ఒక సైనికుడు గుర్రం దగ్గరకు వచ్చాడు. నాయుడు చప్పుడు కాకుండా గడ్డి కింద అలాగే పడుకొని ఉండిపోయాడు. ఆ సైనికుడు పెరికిన గూటాన్ని తిరిగి గడ్డి మీద మోపి పాతి, గుర్రాన్ని కట్టేసిపోయాడు. ఆ గడ్డి కింద వెల్లకిలా పడుకొని ఉన్న నాయుడి కుడి చేతి మీద ఆ గూటం దిగిపోయింది. ఆ బాధకు తనుకులాడితే, ప్రాణాలే పోయే ప్రమాదమని గ్రహించిన నాయుడు సహనంతో ఓర్చుకొని అలాగే ఉండిపోయాడు. అర్థ తాత్రి దాకా, సమయం కొరకు ఎదురు చూశాడు. అందరూ గాడ నిద్రలో ఉండటాన్ని గమనించి ఇదే తగిన సమయమని భావించి, చేతిని పీకే ప్రయత్నం చేశాడు. ఎంతకూ రాక పోయేసరికి నడుముకున్న కత్తిని ఎడమ చేతితో తీసుకొని, గూటం పాతిన కుడి చేతి భాగాన్ని నరుక్కొన్నాడు. తెగిన భాగానికి తలపాగ చుట్టికొని లేచాడు. గుర్రాన్ని చప్పుడు కాకుండా సైనికుల డేరాలు దాటించి, కలుగొట్ల వైపు దౌడు తీయించాడు. ఆ రాత్రి సోమనాద్రి ముందు గుర్రంతో సహా నిలబడి హనుమప్ప నాయుడు ఎడమ చేతితో సలాం చేశాడు. నాయుడి దుశ్చర్యకు రాజు ఆగ్రహించాడు. రక్తమోడుతున్న నాయుడి తెగిన కుడి చేతిని చూశాకా, జరిగిన సంగతంతా విన్నాకా సోమనాద్రి కదిలిపోయి,నాయుడుని కౌగిలించుకొని సన్మానం చేశాడు. ఇచ్చిన మాట ప్రకారం అప్పటికప్పుడు దాన శాసనం రాయించాడు. తన గుర్రం తిరిగి రావడంతో అమితోత్సాహుడైన సోమనాద్రి మరుసటి రోజు యుద్ధంలో ఉత్సాహంతో పాల్గొని నవాబులపై విజయాన్ని సాధించాడు. విజయోత్సాహంతో సోమనాద్రి గద్వాలకు తిరిగి వచ్చాడు. గద్వాలకు తిరిగి వచ్చిన తరువాత సోమనాద్రి ఇచ్చిన మాట ప్రకారం హనుమప్ప నాయుడుకి గుర్రం ఒక రోజంతా తిరిగే భూమిని ఇనాంగా ఇచ్చాడు. కాల క్రమేణా చాలా భూమి ఇతరుల ఆధీనంలోకి వెళ్ళిపోయినా ఈ నాటికి హనుమప్ప నాయుడు సంతతి వారు అధిక భూములను ఆ గ్రామంలో అనుభవిస్తున్నారు. ఆ గ్రామంలో, దాని సమీప గ్రామమైన బొచ్చు వీరాపురంలో ఇతని సంతతి వారే భూస్వాములు. ఈ నాటికీ ఆయా గ్రామాలలో నాయుడి సంతతి వారి మాట చెలామణి కావడాన్ని గమనించవచ్చు.
మూలాలు
వర్గం:మహబూబ్ నగర్ జిల్లా వ్యక్తులు
వెంకటాపురం (మునగపాక)
వెంకటాపురం, అనకాపల్లి జిల్లా, మునగపాక మండలానికి చెందిన గ్రామం. ఇది మండల కేంద్రమైన మునగపాక నుండి 9 కి. మీ. దూరం లోను, సమీప పట్టణమైన అనకాపల్లి నుండి 10 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 345 ఇళ్లతో, 1330 జనాభాతో 242 హెక్టార్లలో విస్తరించి ఉంది. గ్రామంలో మగవారి సంఖ్య 719, ఆడవారి సంఖ్య 611. షెడ్యూల్డ్ కులాల సంఖ్య 144 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 586367 .పిన్ కోడ్: 531021.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. బాలబడి మునగపాకలోను, ప్రాథమికోన్నత పాఠశాల పాటిపల్లిలోను, మాధ్యమిక పాఠశాల తోటడలోనూ ఉన్నాయి.సమీప జూనియర్ కళాశాల పరవాడలోను, ప్రభుత్వ ఆర్ట్స్ / సైన్స్ డిగ్రీ కళాశాల మునగపాకలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ అనకాపల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
వెంకతాపురంలో భూ వినియోగం కింది విధంగా ఉంది:
నీటిపారుదల సౌకర్యాలు
వెంకతాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వెంకతాపురంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
జీడి, వరి, కూరగాయలు
పారిశ్రామిక ఉత్పత్తులు
ఇటుకలు
జంద్యాల పూర్ణిమ
భవిష్యోత్తర పురాణంలోనూ, మహాభారత కథలోనూ రక్షాబంధన ప్రసక్తి మనకు కనిపిస్తుంది. ధర్మరాజు కృష్ణుడిని రక్షాబంధన విశేషాలను గురించి అడిగినప్పుడు కృష్ణుడు దీనివల్ల కలిగే మేలును ఆయనకు వివరించాడు. రక్షాబంధనాన్ని ఒకసారి కట్టించుకుంటే ఇక ఆ సంవత్సరమంతా దుష్ట, ప్రేత, పిశాచ బాధ ఉండదని, అనారోగ్యాన్ని, అశుభాన్ని పోగొడుతుందని కృష్ణుడు చెప్పాడు. ఈ సందర్భంగా పూర్వం జరిగిన ఓ సంఘటనను కూడా ఆయన వివరించాడు. పూర్వకాలంలో దేవతలకు, రాక్షసులకు విపరీతంగా యుద్ధం జరుగుతుండేది. ఆ యుద్ధంలో రాక్షసుల ధాటికి దేవతలు తట్టుకోలేక బాధపడుతుండేవారు. ఆ పరిస్థితి చూసి ఎలాగైనా దేవేంద్రుడికి విజయం కలగాలని ఇంద్రుడి భార్య శచీదేవి అతడికి రక్ష కట్టింది. ఆ తర్వాత యుద్ధానికి వెళ్ళిన ఇంద్రుడు రాక్షసులను చీల్చి చెండాడాడు. రక్షాబంధనానికి అంత గొప్ప శక్తి ఉంది. ఈ రక్షాబంధనం సందర్భంలో చదివే శ్లోకం 'యేన బద్ధో బలీ రాజా దానవేంద్రో మహాబలః, తేనత్వామభిబధ్నామి రక్షే మా చల మా చల' దీనిలో రక్షాబంధనం అంటే సాక్షాత్తూ శ్రీ మహావిష్ణు శక్తేనని తెలియచెప్పే భావం ఇమిడి ఉంది.
దేవేంద్రుడు, శచీదేవి వృత్తాంతం ఇలా ప్రాచీనంగా ఉన్న కథలో కనిపిస్తుంటే చరిత్ర గతిలో మొగలాయి చక్రవర్తుల ఏలుబడిలో ఈ రక్షాబంధనానికి మరికొంత కొత్త విశిష్టత సమకూరింది. రాఖీ కట్టే ఆచారం తమ స్త్రీల రక్షణ కోసం రాజపుత్రులు చేసిన ఏర్పాటని పండితులు పేర్కొంటున్నారు. చిత్తూరు మహారాణి కర్ణావతి గుజరాత్ నవాబైన బహదూర్షా తమ కోటను ముట్టడించబోతున్నప్పుడు తనను రక్షించమని ఢిల్లీ చక్రవర్తిగా ఉన్న హుమయూన్కు రక్షాబంధనాన్ని పంపి ప్రార్థించిందట. ఆ రక్షాబంధనాన్ని స్వీకరించిన హుమయూన్ ఆ రాణిని తన సోదరిగా భావించి బహదూర్షాను తరిమి వేశాడని ఆనాటి నుంచి సోదరీసోదర బంధానికి గుర్తుగా ఈ రక్షాబంధనం ప్రచారంలోకి వచ్చిందని పండితులు పేర్కొంటున్నారు. మహారాష్ట్ర, కర్ణాటక రాష్ట్రాలలో శ్రావణ పూర్ణిమను నార్ణీపూర్ణిమ అని అంటారు. ఆ రోజున ప్రజలు సముద్రపు ఒడ్డుకు వెళ్ళి పూజలు చేసి నారి కేళాలను (కొబ్బరి కాయలను) కొడతారు. అందుకే ఇది నారికేళ పూర్ణిమగా (నార్ల పూర్ణిమ) వ్యవహారంలోకి వచ్చింది. పాల్కురికి సోమనాధకవి తన పండితారాధ్య చరిత్రలో ఈ పండుగను నూలిపున్నమ అని వర్ణించాడు. నూల్ అంటే యజ్ఞోపవీతం అని అర్థం. శ్రావణ పూర్ణిమ నాడు నూతన యజ్ఞోపవీతాలను ధరించే ఆచారాన్ననుసరించి ఇలా ఈ పండుగ పేరు వ్యవహారంలోకి వచ్చింది.
ఇక శ్రీ మహావిష్ణువు విజయగాధా పరంపరలలో హయగ్రీవావతారంలో జరిగిన విజయం కూడా విశేషంగా చెబుతారు. పూర్వం ఓసారి హయగ్రీవుడు అనే ఓ రాక్షసుడు దేవిని గురించి తీవ్రంగా తపస్సు చేశాడు. ఆ తపస్సుకు మెచ్చిన దేవి వరం కోరుకొమ్మన్నప్పుడు తనకు మరణం లేకుండా చూడమన్నాడు. అయితే అది ఆమె సాధ్యపడదని చెప్పినప్పుడు హయగ్రీవం (గుర్రపు తల) ఉన్నవాడి చేతిలో మాత్రమే తనకు మరణం వచ్చేలా అనుగ్రహించమన్నాడు. ఆమె ఆ రాక్షసుడిని అనుగ్రహించి అంతర్థానమైంది. ఆ వరంతో ఆ రాక్షసుడు దేవతలను ముప్పతిప్పలు పెడుతుండేవాడు. విష్ణుమూర్తి ఆ రాక్షసుడిని యుద్ధంలో నిరంతరం ఎదిరిస్తున్నా ఫలితం లేకపోయింది. చివరకు శివుడు ఓ ఉపాయాన్ని పన్నాడు. శ్రీ మహావిష్ణువు ధనుస్సుకు బాణాన్ని సంధించి ఉంచి విపరీతమైన అలసట కలిగి అగ్రభాగాన వాలి నిద్రపోయాడు. ఆయనను నిద్రలేపటానికి దేవతలెవరికీ ధైర్యం చాలలేదు. అయితే ఆ దేవతలంతా ఓ ఆలోచనకు వచ్చి వమ్రి అనే ఓ కీటకాన్ని పంపి ధనుస్సుకున్న అల్లెతాడును కొరకమని చెప్పారు. అలా చేస్తే తాడు వదులై విల్లు కదలి విష్ణువుకు మెలకువ వస్తుందన్నది వారి ఆలోచన. అయితే ఆ పురుగు తాడును కొరకగానే దేవతలు ఊహించని విధంగా వింటికి ఉన్న బాణం విష్ణువు మెడకు తగిలి ఆ దెబ్బకు విష్ణువు తల ఎటో ఎగిరి వెళ్ళింది. దేవతలు అంతటా వెదికారు కానీ ఆ తల కనిపించలేదు. బ్రహ్మదేవుడు వెంటనే దేవిని గురించి తపస్సు చేశాడు. అప్పుడామె ప్రత్యక్షమై ఒక గుర్రపు తలను తెచ్చి విష్ణుమూర్తి శరీరానికి అతికించమని చెప్పింది. దేవతలు అలాగే చేశారు. ఆ హయగ్రీవం అతికిన విష్ణుమూర్తిలో మళ్ళీ జీవం వచ్చి లేచాడు. ఆ లేచిన రోజే శ్రావణ పూర్ణిమ. ఆ తర్వాత హయగ్రీవుడుగా మారిన విష్ణుమూర్తి రాక్షసుడిని సులభంగా జయించాడు. దేవీ శక్తి మహిమను, శ్రీ మహావిష్ణు తత్వాన్ని ఈ కథ తెలియచెప్తుంది. అందుకే శ్రావణ పూర్ణిమ నాడు హయగ్రీవ జయంతి కూడా జరపడం కనిపిస్తుంది. యజ్ఞోపవీతం పరమపవిత్రం ప్రజాపతే ర్యత్స హజం వురస్తాదా యుష్యమగ్ర్యం ప్రతిముంచ శుభ్రం యజ్ఞోపవీతం బలమస్తు తేజః !! బ్రాహ్మణులు యజ్ఞోపవీతం కు పూజ చేసి నూతన యజ్ఞోపవీతం ధరిస్తారు. ఇలా శ్రావణ పూర్ణిమను ఎన్నెన్నో రకాలుగా పండుగగా, ఉత్సవంగా జరుపుకోవడం తరతరాలుగా వస్తోంది.
ఉపాకర్మ-వేదవ్రత చతుష్టయము
ప్రతీ సంవత్సరము శ్రావణ పౌర్ణమి రోజున నాలుగు వేదశాఖలవారు ఉపాకర్మ అనువేద వ్రాతమును ఆరంభించవలయును: 1) ప్రాజాసత్య వ్రతము 2) సౌమ్య వ్రతము 3) ఆగ్నేయ వ్రతము 4) వైశ్వదేవ వ్రతము
వీనినే వేదవ్రత చతుష్టయము అని అందురు. ఆ నాలుగు వ్రతములు, వీనికి ఉత్సర్జనములు చేయవలయును. ఉపనయనము అయిన వటువు గురుకులమునందు వేదము నేర్చుకొను కాలమునందీ వ్రతములు చేయవలెను. ఒక్కొక్క వ్రతము ఒక్కొక్క సంవత్సరమునందు చేయవలెను. ఒక సంవత్సరము వ్రతము, మరొక సంవత్సరము నందు ఉత్సర్జనము చేయవలెను. ఈ విధముగ 4 వ్రతములు, 4 ఉత్సర్జనములు పూర్తియగు సరికి 8 సంవత్సరములు పూర్తి యగును. ఈ 8 సం.లలో గురుకులమునందు గోదానమును వేద సంస్కారము జరుపుకొనవలెను. అనగా గర్భాష్టమేషు బ్రాహ్మణాముపనయాత- 8 సంవత్సరము నందు ఉపనయనము జరిగిన, 8 సంవత్సరములు గురుకులమునందు ఉండుటతో 16 సం.లు పూర్తిఅగునని భావము.యజుర్వేదము నందు ప్రాజాపత్యకాండము, సౌమ్యకాండము, ఆగ్నేయ కాండము, వైశ్వదేవ కాండము అను 4 కాండములు కలవు. కాండ ప్రమణములు ప్రస్తుతము తెలియుటలేదు. శ్రావణమాసమునందు పూర్ణిమ దినమున శ్రవణా నక్షత్రముండును. ఆ దినమున పగటికాలమునందు ఉపాకర్మ చేయవలెను. శ్రావణ శుద్ధ పంచమి దినమున హస్తా నక్షత్రమునందును చేయవచ్చును. ఔపాననాగ్నియందు అధ్యాయోపా కర్మ చేయవలెనని శౌనకుడు చెప్పినాడు.
ఈ విధమగు యుక్తాయుక్త కాలనిర్ణయము చూచుకొని వేదప్రతిపాదితమగు ఉపాకర్మాది సంస్కారముల నాచరించవలసియున్నది. ఈ సంస్కారము ముఖ్యముగా వేదము నేర్హ్చుకొను విద్యార్ధుల కొరకు నిర్దేశించబడినది. అపౌరుషములు, దైవదత్తములునగు వేదశాస్త్రములను నేర్చుకొనుటకు, తగుశక్తి, తేజస్సు, గ్రహణశక్తి, ఆత్మజ్ఞానము స్పష్టమగు శబ్దోచ్చారణ, శ్రావ్యమగు ధ్వనిని కలిగి వేదవిద్యను ఆసాంతము నేర్చుకొనుటకు వేదమంత్రములచే చేయబడు సంస్కారమిది.
అందుకనే శ్రావణ పౌర్ణమి భారత దేశమందు ముఖ్యపర్వదినముగా చెప్పబడుచున్నది.
మూలాలు
వర్గం:హిందువుల పండుగలు
పేటన్ మేయర్
పేటన్ మేయర్ (ఆంగ్ల: Peyton Meyer) ఒక అమెరికన్ నటుడు. అతను డిస్నీ ఛానల్ టెలివిజన్ సిరీస్ గర్ల్ మీట్స్ వరల్డ్లో లూకాస్ ఫ్రియర్ పాత్రకు ప్రసిద్ధి చెందాడు మరియు డిస్నీ ఛానెల్ యొక్క డాగ్ విత్ ఎ బ్లాగ్లో వెస్ మన్నింగ్ వలె అతని మునుపటి పునరావృత పాత్రకు ప్రసిద్ధి చెందాడు. అతను 2021 నెట్‌ఫ్లిక్స్ చిత్రంలో నటించాడు అతను ఆల్ దట్.
జీవిత చరిత్ర
మేయర్ నెవాడాలోని లాస్ వెగాస్‌లో జన్మించారు. అతను 12 సంవత్సరాల వయస్సులో నటనా వృత్తిని కొనసాగించాలని నిర్ణయించుకున్నాడు. వెంటనే, అతను స్థానిక పోటీలలో ప్రవేశించాడు మరియు ప్రతిభ ఏజెన్సీతో సంతకం చేశాడు.
వ్యక్తిగత జీవితం
అక్టోబరు 2021లో, మేయర్ తాను సంగీత విద్వాంసుడిని తైలా వివాహం చేసుకున్నానని మరియు ఇద్దరూ కలిసి తమ మొదటి బిడ్డ కోసం ఎదురుచూస్తున్నారని ప్రకటించారు, అతను మార్చి 2022లో జన్మించాడు. అతను ఆమె కుమారుడికి సవతి తండ్రి కూడా.
బయటి లంకెలు
వర్గం:జీవిస్తున్న ప్రజలు వర్గం:1998 జననాలు వర్గం:నటులు వర్గం:టెలివిజన్ నటులు
చెరువు మాదారం
చెరువు మాధారం,తెలంగాణ రాష్ట్రం, ఖమ్మం జిల్లా, నేలకొండపల్లి మండలానికి చెందిన గ్రామం.
ఇది మండల కేంద్రమైన నేలకొండపల్లి నుండి 9 కి. మీ. దూరం లోను, సమీప పట్టణమైన ఖమ్మం నుండి 32 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఖమ్మం జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 3618 ఇళ్లతో, 13348 జనాభాతో 3505 హెక్టార్లలో విస్తరించి ఉంది. గ్రామంలో మగవారి సంఖ్య 6792, ఆడవారి సంఖ్య 6556. షెడ్యూల్డ్ కులాల సంఖ్య 2141 కాగా షెడ్యూల్డ్ తెగల సంఖ్య 3206. గ్రామం యొక్క జనగణన లొకేషన్ కోడ్ 579728 .పిన్ కోడ్: 507160.
విద్యా సౌకర్యాలు
గ్రామంలో మూడుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు 8, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాలలు నాలుగు, ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నేలకొండపల్లిలోను, ఇంజనీరింగ్ కళాశాల ఖమ్మంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఖమ్మంలో ఉన్నాయి.సమీప వృత్తి విద్యా శిక్షణ పాఠశాల నేలకొండపల్లిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఖమ్మంలోనూ ఉన్నాయి.
ప్రభుత్వ వైద్య సౌకర్యం
చెరువుమాధారంలో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చెరువుమాధారంలో భూ వినియోగం కింది విధంగా ఉంది:
నీటిపారుదల సౌకర్యాలు
చెరువుమాధారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
చెరువుమాధారంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, జొన్న
ప్రముఖులు
వట్టికోట ఆళ్వారుస్వామి
ప్లేటో తత్త్వములు
thumb|450px|ప్లేటో తత్త్వములు ప్రముఖ గ్రీకు తత్త్వవేత్త ప్లేటో, మానవులు తమ గురించి తాము నిజము తెలుసుకోవడానికి ఉపయోగపడేలా 'గుహ'ఉదాహరణ (allegory of the cave) ను వాడుతూ ఉండేవాడు. ఇది ప్లేటో రిపబ్లిక్ లో సోక్రటీసు ద్వారా గ్రంథస్తము చెయ్యబడింది.
కథా వస్తువు
గమనిక: '''ఇది కేవలము ఊహ మాత్రమే. కథ కోసం మటుకే ఈ పరిస్థితి ఊహించబడింది.''' కొంతమంది బందీలు చిన్న తనము నుండి ఒక గుహలో బంధింపబడి ఉన్నరని ఊహించుకోండి. వారి చేతులు, కాళ్ళు, తల కూడా కదపడానికి వీలు లేకుండా ఉండి దృష్టి అంతా ఒక గోడ మీద మాత్రమే ఉంది. బందీల వెనుక నుండి వెలుతురు వస్తున్నది. వారికి గోడకు మధ్య ఒక కొంచము ఎత్తైన దారి పై మనుష్యులు వివిధ చెట్లను, జంతువుల బొమ్మలను తీసుకుని నడుస్తూ ఉంటారు. వాటి నీడలు గోడపై పడి బందీలు ఆ నీడలను చూడగలుగుతారు. ఎవరైనా బొమ్మలు పట్టుకు వెళ్ళే వారు మాట్లాడితే గుహ అంతా ప్రతిధ్వని వచ్చి బందీలు ఆ ప్రతిధ్వని విని గోడ మీద నీడల నుండి ఆ ధ్వని వచ్చిందని నమ్ముతారు. బందీలు మామూలుగా గోడ పై కనపడే నీడలకు పేర్లు పెట్టుకునే ఆట ఆడుతూ ఉంటారు. వారు నీడలను మాత్రమే చూస్తున్నపటికీ వరికి తెలిసిన నిజమంతా ఇదే. కాబట్టి ఒకరిలో ఒకరు ఎవరు ఎంత త్వరగా/బాగా నీడను చూసి పేరు గుర్తు పట్టగలరు ఆనే దాని పై వారి పేరు ప్రఖ్యాతులు ఆధారపడి ఉంటాయి. వెంటనే పేరు గుర్తు పట్టగెలిగే వారిని అందరూ ఇష్టపడతారు. గుర్తు పట్టలేని వారిని అంతగా ఇష్టపడరు.
ఒకడిని విడిపించి, నించునేలా చేసి తల తిప్పేలా చేసామనుకోండి. వెనుక ఉన్న వెలుతురు వలన వాడు ఒక్క క్షణము కళ్ళు కనపడక, నీడల కంటే నిజము వస్తువులు ఆంత సహజముగా కనపడవు. ఆలాగే వాడిని గుహ లోపల నుంచి బయటకు లాగి, సూర్యుని వెలుగులోకి ప్రవేశపెట్టామను కోండి. వాని కళ్ళు కొన్నాళ్ళు అసలు కనపడక ఏవీ చూడలేడు. ఆ తరువాత మెల్లిగా సూర్యకాంతి పడని వస్తువులను మొదట, ఆ తరువాత మంచి సూర్యకాంతి పడే వస్తువులను, చివరికి సూర్యుణ్ణి చూస్తాడు. అప్పటికి సూర్యుని వలనే రాత్రి, పగలు, ఋతువులు సాధ్యమవుతున్నాయని, కనపడే ప్రతి ఒక్క వస్తువు మీద సూర్యుని ప్రభావము ఉందని, ఇప్పటి వరకూ తాను చూసిన వస్తువులన్నికీ కారణము సూర్యుడేనని తెలుస్తుంది.
ఒక్కసారి జ్ఞానోదయమైన తరువాత, ఈ బందీ ఒక వేళ తన పాత గుహకు తిరిగిరాకపోవడానికి ఒకవేళ ఇష్టపడక పోయినప్పటికీ అక్కడికి రాక తప్పదు. ఇప్పుడు మిగతా బందీలను విడిపించాలంటే ఆ బందీలు స్వాతంత్ర్యానికి అంగీకరించక పోవచ్చు. ఎందుకంటే తిరిగి గుహ లోకి దిగాలంటే కళ్ళు ముందు అలవాటు పడాలి. వెళ్ళిన తరువాత మళ్ళీ పేరు తెచ్చుకోవడానికి పైన చెప్పిన ఆట ఆడాలి. చీకటికి కొన్నాళ్ళు కళ్ళు అలవాటు పడక ఆటలో ఒడిపోతూ ఉంటాడు. ఆందువలన మిగతావారు వీడు బయటకు వెళ్ళడము వలన గుడ్డివాడై పోయాడని భయపడి బయటకు వెళ్ళడానికి ఇష్టపడరు. వాడితో పోరాడతారు కూడా (The Republic bk. VII, 516b-c; trans. Paul Shorey).
అర్థము
మన గురించి మనము నిజాలు తెలుసుకునే పద్ధతుల గురించి ప్లేటొ చెపుతున్నడు. మనకు తెలిసింది ఎంతవరకూ నిజము అనేదే ప్రశ్న. మనస్సు ఉన్నత శిఖారాలను చేరి, సృష్టికి మూలకారణాము ఏది (సూర్యుడే దేవుడని గ్రీకులు భావించేవారు.) అనే విషయము తెలుసుకోవడము, తెలుసుకున్న తరువాత మిగతావారికి ఆ విషయాలు చెప్పడము గురించి ఈ కథ చెపుతుంది. (517b-c).
దివ్యజ్ఞానము పోందిన తరువాత వెనక్కు వచ్చుట అంత మందికీ సాధ్యము కానప్పటికీ, తత్త్వవేత్త-రాజులు భగవంతుని దగ్గర నుండి నిత్యమూ నిజము తెలుసుకుంటూ పాలిస్తూ ఉండగలిగే రాజ్యము ఉంటుందని ప్లేటో ఊహ.
జ్ఞానోదయము పొందడము ఎలా? పొందాక ఏమవుతుంది అనే విషయము కూడా ఈ కథ వివరిస్తుంది. మొదట కల నుండి నిద్ర లేచి బంధములను తొలగించుకోవలెను. తరువాత మనలను ఉత్తేజితము చేసే వస్తువుల (పై కథలో గోడ పై నీడలు) నిజస్వరూపము కనపడుతుంది. ఆ తరువాత పరమ సత్యము (సూర్య్డు, గుహ బైట). జ్ఞానోదయమైన తరువాత సహజమైన్ కోరిక తోటి వారిని విడిపిద్దామని. చాలాసార్లు ఈ ప్రయత్నము వ్యర్థము కావచ్చు ఎందుకంటే వారు ఆ బంధాల నుండి విడడానికి ఇష్టపడక 'నిజము చెప్పేవాడి పై' యుద్ధము చేయుదురు.
సోక్రటీసు జీవితము నకు ఈ కథ ఉదాహరణ. తెలుసుకున్న నిజమును వేరే వారికి చెప్పబోయిన సోక్రటీసుకు మరణశిక్ష విధించిరి.
సారూప్యత
ఈ కథలో ప్రతీ స్థితికి దాని ప్రత్యేకత ఉంది. ప్లేటోకు రాజకీయాలలో సమాజ సేవలో ఉన్న గొప్ప ఆసక్తి ఈ కథలో కనపడుతుంది.
ఈ రోజుల లో ఈ తత్త్వము ప్రత్యేకత
పండోరాస్ బాక్స్ (గ్రీకు పురాణాలలో దుష్టశకులన్నీ ఈ పెట్టెలో బంధించబడి యులెసిస్కు ఇవ్వబడ్డాయి. వాడిని ఆ పెట్టె తెరువవద్దని కోరగా, వాడు దానిని తెరిచి ఇబ్బందులు పడతాడు) ఎలాగైతే సమాజములో సాంకేతిక పరిజ్ఞానము (టెక్నాలజీ) యొక్క అక్కరలేని ప్రభావమును వ్యక్తీకరించినట్లు, ప్లేటో గుహ 'మాస్ మీడియా' ప్రజాభిప్రాయాన్ని వారి జ్ఞానాన్ని, మనిషికి ఘటనకు మధ్య నిలబడి ఎలా మారుస్తుందో చూపిస్తుంది. అలాగే మార్పు కోరుకోని సమాజములోని ప్రజలు బైట ప్రపంచములో ఏమి జరుగుతాందో తెలుసుకోకుండా, వారి వారి విధానాలు సరి అయినవి అనుకునే లా ఉన్నపుడు ఎలా ఉంటుది అన్నది వివరిస్తున్నది.
ది మేట్రిక్స్ మూడు సినిమా లలో ప్లాట్ లో కూడా ఇది కనబడుతుంది. ఇందులో నియో గుహలాంచి విడుదలైన మనిషి.
ఇవికూడా చూడండి
వర్గం:తత్వ శాస్త్రము
పుప్పల్‌గూడా
పుప్పల్‌గూడా,తెలంగాణ రాష్ట్రం, రంగారెడ్డి జిల్లా, గండిపేట్ మండలానికి చెందిన గ్రామం.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని రాజేంద్రనగర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన గండిపేట్ మండలంలోకి చేర్చారు.
గ్రామ భౌగోళికం
సముద్రమట్టానికి 556 మీ.ఎత్తు Time zone: IST (UTC+5:30)
గుణాంకాలు
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 7,348 - పురుషుల సంఖ్య 3,742 - స్త్రీల సంఖ్య 	3,606 - గృహాల సంఖ్య 1,713
విద్యా సౌకర్యాలు
క్వీన్సు ఇంటర్నేషనల్ హైస్కూల్, కాకతీయ హైస్కూల్, పుప్పల్‌గూడా
రవాణా సౌకర్యాలు
హైటెక్ సిటీ, బోరబండ మేజర్ స్టేషన్ హైదరాబాదు 12 కి.మీ
మిజోరం జిల్లాల జాబితా
వెలుపలి లంకెలు
వర్గం:భారతదేశ జిల్లాల జాబితాలు వర్గం:జాబితాలు
గండూరుపల్లి
గండూరుపల్లి ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా, రాపూరు మండలం లోని గ్రామం. ఇది మండల కేంద్రమైన రాపూరు నుండి 12 కి. మీ. దూరం లోను, సమీప పట్టణమైన గూడూరు నుండి 48 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 95 ఇళ్లతో, 408 జనాభాతో 77 హెక్టార్లలో విస్తరించి ఉంది. గ్రామంలో మగవారి సంఖ్య 204, ఆడవారి సంఖ్య 204. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 146. గ్రామం యొక్క జనగణన లొకేషన్ కోడ్ 592026 .పిన్ కోడ్: 524408.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల రాపూరులోను, ప్రాథమికోన్నత పాఠశాల గిలకపాడులోను, మాధ్యమిక పాఠశాల గిలకపాడులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల రాపూరులోను, ఇంజనీరింగ్ కళాశాల నెల్లూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల నెల్లూరులోను, పాలీటెక్నిక్ గూడూరులోనూ ఉన్నాయి. సమీప వృత్తి విద్యా శిక్షణ పాఠశాల పొదలకూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు నెల్లూరులోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. అసెంబ్లీ పోలింగ్ స్టేషన్ గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గండూరుపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
గండూరుపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గండూరుపల్లిలో ఈ కింది వస్తువులు ఉత్పత్తి అవుతున్నాయి.
సోడియం హైడ్రాక్సైడ్
సోడియం హైడ్రాక్సైడ్, సాధారణంగా క్షారజలం (lye), కాస్టిక్ సోడాగా మనకు సుపరిచితం ఇది అకర్బన సమ్మేళనం. దీని ఫార్ములా NaOH. ఇది ఘన రూపంలో ఉన్న అయానిక్ సమ్మేళనం. దీనిలో సోడియం కాటయాన్లు, హైడ్రాక్సైడ్  ఆనయాన్లు ఉంటాయి. సోడియం హైడ్రాక్సైడ్ అత్యంత దాహక క్షారం, క్షార ద్రావణం. ఇది సాధారణ పరిసర ఉష్ణోగ్రతలలో ప్రోటీన్లను కుళ్ళిపోయేటట్లు చేస్తుంది. ఇది తీవ్రమైన రసాయన కాలిన గాయాలకు కారణం కావచ్చు. ఇది నీటిలో కరుగుతుంది. గాలిలో ఉన్న నీటి ఆవిరి, కార్బన్‌ డై ఆక్సైడ్ లను శోషించుకుంటుంది. ఇది హైడ్రేట్ NaOH·n శ్రేణిని ఏర్పరచగలదు. 12.3 నుండి 61.8 °C వరకు ఉష్ణోగ్రత వద్ద నీటితో స్పటికీకరణం చెంది NaOH· అనే మోనో హైడ్రైడ్ ఏర్పరుస్తుంది. వాణిజ్య పరంగా లభ్యమవుతున్న "సోడియం హైడ్రాక్సైడ్" సాధారణంగా మోనో హైడ్రేట్. ప్రచురించిన సమాచారం ప్రకారం దీనికి బదులుగా అన్‌హైడ్రస్ సమ్మేళనము (నీటి అణువులను తొలగించిన సమ్మేళనం) NaOH ను ఉపయోగిస్తున్నారు. సరళమైన హైడ్రాక్సైడ్లలో ఒకటిగా, రసాయన శాస్త్రం అభ్యసించే విద్యార్థులకు పిహెచ్ స్కేల్‌ను ప్రదర్శించడానికి తటస్థ నీరు, ఆమ్ల హైడ్రోక్లోరిక్ ఆమ్లంతో పాటు దీనిని తరచుగా ఉపయోగిస్తారు.
సోడియం హైడ్రాక్సైడ్ అనేక పరిశ్రమలలో ఉపయోగించబడుతుంది. దీనిని కర్ర గుజ్జు, కాగితం, వస్త్రాలు, తాగునీరు, సబ్బులు, డిటర్జెంట్ల తయారీలో, డ్రెయిన్ క్లీనర్‌గా ఉపయోగిస్తారు. 2004 లో ప్రపంచవ్యాప్త ఉత్పత్తి సుమారు 60 మిలియన్ టన్నులు కాగా, డిమాండ్ 51 మిలియన్ టన్నులు.
స్నిగ్థత
ప్రవాహి ద్రావణంగా సోడియం హైడ్రాక్సైడ్ NaOH గది ఉష్ణోగ్రత వద్ద 78 mPa స్నిగ్థతనుప్రదర్శిస్తుంది. ఇది నీటి స్నిగ్థత (1.0 mPa·s) కంటే చాలా ఎక్కువ, ఆలివ్ నూన స్నిగ్థత (85 mPa·s) కు ఇంచుమించు సమానంగా ఉంటుంది. NaOH స్నిగ్ధత, ఏదైనా రసాయనంతో పోలిస్తే, దాని  ఉష్ణోగ్రతకి విలోమ సంబంధం కలిగి ఉంటుంది; అనగా ఉష్ణోగ్రత పెరిగేకొద్దీ స్నిగ్ధత తగ్గుతుంది. సోడియం హైడ్రాక్సైడ్ స్నిగ్ధత దాని అనువర్తనంలో,  దాని నిల్వలో ప్రత్యక్ష పాత్ర పోషిస్తుంది.
హైడ్రేట్లు
సోడియం హైడ్రాక్సైడ్ అనేక హైడ్రేట్లను NaOH·n ఏర్పరుస్తుంది. దీని సంక్లిష్ట ద్రావణీయ రేఖాచిత్రం 1893 లో ఎస్.యు.పికరింగ్  చేత వివరంగా వివరించబడింది. తెలిసిన హైడ్రేట్లు, వాటి సంతృప్త జల ద్రావణాల ఉష్ణోగ్రత, గాఢత (NaOH యొక్క ద్రవ్యరాశి శాతం) ల సుమారు విలువలు :
స్ఫటిక నిర్మాణం
సోడియం హైడ్రాక్సైడ్, దాని మోనోహైడ్రేట్ వరుసగా Cmcm (oS8), Pbca (oP24) అనే ఖాళీ సమూహాలతో ఆర్థోరాంబిక్ స్ఫటికాలను ఏర్పరుస్తాయి. మోనోహైడ్రేట్ అణు కొలతలు a = 1.1825, b = 0.6213, c = 0.6069 nm గా ఉంటాయి.
అణువులను హైడ్రార్గిలైట్ లాంటి పొర నిర్మాణం / O Na O O Na O / ...లో అమర్చారు. ప్రతి సోడియం పరమాణువు చుట్టూ ఆరు ఆక్సిజన్ పరమాణువులు ఉంటాయి. అందులో మూడు హైడ్రాక్సిల్ అయాన్ల  నుండి, మూడు నీటి అణువుల నుండి బంధించబడి ఉంటాయి. హైడ్రాక్సిల్స్ లో హైడ్రోజన్ ప్రతి O పొరలో ఆక్సిజన్ పరమాణువులతో బలమైన బంధాలను ఏర్పరుస్తాయి.
ఆమ్లాలతో చర్య
సోడియం హైడ్రాక్సైడ్ ప్రోటిక్ ఆమ్లాలతో చర్యజరిపునపుడు నీరు, దానిని సంబంధమైన లవణాన్ని ఏర్పరుస్తుంది. ఉదాహరణకు సోడియం హైడ్రాక్సైడ్ హైడ్రోక్లోరికామ్లం తో చర్య జరిపినపుడు సోడియం క్లోరైడ్ ఏర్పడుతుంది.
సాధారణంగా ఈ తటస్థీకరణ చర్యలను సాధారణంగా ఫలిత అయానిక్ సమీకరణంతో సూచిస్తారు:
ఈ రకమైన చర్య గాఢ ఆమ్లంతో జరిగితే ఉష్ణం వెలువడుతుంది. కనుక ఇది ఉష్ణమోచక చర్య. అటువంటి ఆమ్ల-క్షార చర్యలు ద్రవయోగ విశ్లేషణం(టైట్రేషన్) లో ఉపయోగిస్తారు.
ఆమ్ల ఆక్సైడ్లతో చర్య
సోడియం హైడ్రాక్సైడ్ సల్ఫర్ డై ఆక్సైడ్ వంటి ఆమ్ల ఆక్సైడ్లతో కూడా చర్య జరుపుతుంది. బొగ్గును మండించడంలో ఉత్పత్తి అయ్యే "తక్కువ" హానికరమైన ఆమ్ల వాయువులను (SO2, H2S వంటివి) చేయడానికి ఇటువంటి చర్యలు తరచుగా ఉపయోగించబడతాయి. తద్వారా అవి వాతావరణంలోకి విడుదలవుతాయి. ఉదాహరణకు:
లోహాలు, ఆక్సైడ్లతో చర్య
గాజు పరిసర ఉష్ణోగ్రతలలో సజల సోడియం హైడ్రాక్సైడ్ ద్రావణాలతో నెమ్మదిగా చర్యజరిపి ద్రావణీయ సిలికేట్లను ఏర్పరుస్తుంది. ఈ కారణంగా, గాజు సంధానాలు, స్టాప్‌కాక్ లు సోడియం హైడ్రాక్సైడ్‌కు కలిస్తే "ఘనీభవన" ధోరణిని కలిగి ఉంటుంది. వేడి సోడియం హైడ్రాక్సైడ్‌తో ఎక్కువసేపు గురికావడం వల్ల ఫ్లాస్క్‌లు, గాజుతో చేయబడిన రసాయన రియాక్టర్లు దెబ్బతింటాయి, ఇది గాజును కూడా మంచుగా చేస్తుంది. గది ఉష్ణోగ్రత వద్ద సోడియం హైడ్రాక్సైడ్ ఇనుముపై చర్య జరపదు.ఎందుకంటే ఇనుముకి ద్విస్వభావయుత లక్షణాలు లేవు (అనగా, ఇది ఆమ్లంలో మాత్రమే కరుగుతుంది, క్షారంతో కాదు). అయినప్పటికీ, అధిక ఉష్ణోగ్రతల వద్ద (ఉదా. 5500 °C కంటే ఎక్కువ), ఇనుము సోడియం హైడ్రాక్సైడ్‌తో ఉష్ణగ్రాహక చర్యగా చర్య జరిపి ఐరన్ (III) ఆక్సైడ్, సోడియం లోహం,  హైడ్రోజన్ వాయువును ఏర్పరుస్తుంది. సోడియం హైడ్రాక్సైడ్ (-500kJ / mol) తో పోలిస్తే ఇనుము (III) ఆక్సైడ్ (−824.2kJ / mol) ఏర్పడటానికి తక్కువ ఎంథాల్పీ కారణమవుతుంది. అందువల్ల చర్య ఉష్ణగతికశాస్త్రపరంగా అనుకూలంగా ఉంటుంది. అయినప్పటికీ దాని ఉష్ణమోచక స్వభావం యాదృచ్ఛికతను సూచిస్తుంది. గలన సోడియం హైడ్రాక్సైడ్, ఇనుప రజము మధ్య జరిగిన రసాయన చర్య ఈ క్రింది విధంగా ఉంటుంది. కొన్ని పరివర్తన లోహాలు సోడియం హైడ్రాక్సైడ్‌తో తీవ్రంగా చర్యజరపవచ్చు.
1986 లో, UK లోని అల్యూమినియం రోడ్ ట్యాంకర్‌ను 25% సోడియం హైడ్రాక్సైడ్ ద్రావణాన్ని పొరబాటున రవాణా చేయడానికి  ఉపయోగించబడింది. దీని ఫలితంగా ట్యాంకర్‌కు తీవ్ర ఒత్తిడి కలిగి నష్టం వాటిల్లింది.
ఈ ఒత్తిడి సోడియం హైడ్రాక్సైడ్, అల్యూమినియం ల మధ్య జరిగిన రసాయన చర్యవలన వెలువడిన హైడ్రోజన్ వాయువు  వల్ల ఏర్పడుతుంది.
అవక్షేపం
కరిగే సోడియం హైడ్రాక్సైడ్ వలె కాకుండా అనేక పరివర్తన మూలకాల హైడ్రాక్సైడ్లు కరుగవు. అందువలన అందువల్ల పరివర్తన లోహ హైడ్రాక్సైడ్లను అవక్షేపించడానికి సోడియం హైడ్రాక్సైడ్ను ఉపయోగించవచ్చు. ఈ క్రింది రంగులను గమనించవచ్చు: నీలి-కాపర్, ఆకుపచ్చ-ఇనుము(II), పసుపు/గోధుమ-iron(III). జింకు, లెడ్ లవణాలు అధిక సోడియం హైడ్రాక్సైడ్ లో కరిగి స్వచ్చమైన ద్రావణం Na2ZnO2 లేదా Na2PbO2 లను ఏర్పరుస్తాయి.
నీటి చికిత్సలో పదార్థాలను ఫిల్టర్ చేయడానికి అల్యూమినియం హైడ్రాక్సైడ్‌ను జెలటినస్ ఫ్లోక్యులెంట్‌గా ఉపయోగిస్తారు. సోడియం హైడ్రాక్సైడ్ లేదా బైకార్బోనేట్‌తో చర్య ద్వారా అల్యూమినియం సల్ఫేట్ నుండి అల్యూమినియం హైడ్రాక్సైడ్‌ను ట్రీట్‌మెంట్ ప్లాంట్‌లో తయారు చేస్తారు.
సఫోనిఫికేషన్
ఎస్టర్స్ (సాపోనిఫికేషన్ మాదిరిగా), అమైడ్స్, ఆల్కైల్ హాలైడ్ల బేస్-డ్రైవ్ జలవిశ్లేషణకు సోడియం హైడ్రాక్సైడ్‌ను ఉపయోగించవచ్చు. అయినప్పటికీ, సేంద్రీయ ద్రావణులలో సోడియం హైడ్రాక్సైడ్ పరిమిత ద్రావణీయత కలిగి ఉంటుంది. అనగా మరింత కరిగే పొటాషియం హైడ్రాక్సైడ్ (KOH) ను ఎక్కువగా వాడటానికి ఇష్టపడతారు. సోడియం హైడ్రాక్సైడ్ ద్రావణాన్ని చేతులతో తాకడం, సిఫారసు చేయకపోయినా, జారే అనుభూతిని కలిగిస్తుంది. సెబమ్ వంటి చర్మంపై నూనెలు సబ్బుగా మార్చడం వల్ల ఇది జరుగుతుంది. ప్రొపైలిన్ గ్లైకాల్‌లో కరిగే సామర్థ్యం ఉన్నప్పటికీ, సోడియం హైడ్రాక్సైడ్, కొవ్వు మధ్య చర్యకు ముందు కొవ్వుతో ప్రొపైలిన్ గ్లైకాల్ ప్రాధమిక చర్య కారణంగా సపోనిఫికేషన్‌లో నీటిని భర్తీ చేసే అవకాశం లేదు.
ఉత్పత్తి
సోడియం హైడ్రాక్సైడ్ ను పారిశ్రామికంగా 50% ద్రావణంగా విద్యుద్విశ్లెష్య "క్లోరో ఆల్కలీ ప్రక్రియ" ద్వరా తయారు చేస్తారు. . ఈ ప్రక్రియలో క్లోరిన్ వాయువు వెలువడుతుంది. నీరు ఆవిరిగా మారడం ద్వారా ఈ ద్రావనం నుండి ఘన సోడియం హైడ్రాక్సైడ్ ను పొందుతారు. ఘన సోడియం హైడ్రాక్సైడ్ సాధారణంగా పెచ్చులు (ప్లాక్స్), ప్రిల్స్, మూస దిమ్మలుగా అమ్మబడుతుంది.
2004 లో, 60 మిలియన్ టన్నుల సోడియం హైడ్రాక్సైడ్  ప్రపంచ ఉత్పత్తిగా అంచనా వేయబడింది. డిమాండ్ 51 మిలియన్ టన్నులుగా అంచనా వేయబడింది. 1998 లో, మొత్తం ప్రపంచ ఉత్పత్తి 45 మిలియన్ టన్నులు. ఉత్తర అమెరికా, ఆసియా ఒక్కొక్కటి 14 మిలియన్ టన్నులు, యూరప్ 10 మిలియన్ టన్నులు ఉత్పత్తి చేసింది. యునైటెడ్ స్టేట్స్‌లో, సోడియం హైడ్రాక్సైడ్ ప్రధాన ఉత్పత్తిదారు డౌ కెమికల్ కంపెనీ, ఇది ఫ్రీపోర్ట్, టెక్సాస్, లూసియానాలోని ప్లాక్వెమైన్ స్థలం నుండి వార్షిక ఉత్పత్తి 3.7 మిలియన్ టన్నులు. ఇతర ప్రధాన US ఉత్పత్తిదారులు:ఆక్సిచెమ్, వెస్ట్‌లేక్, ఒలిన్, షింటెక్, ఫార్మోసా. ఈ కంపెనీలన్నీ క్లోరో ఆల్కలీ ప్రక్రియను ఉపయోగిస్తాయి.
చారిత్రాత్మకంగా, మెటాథెసిస్ చర్యలో కాల్షియం హైడ్రాక్సైడ్‌తో సోడియం కార్బోనేట్‌ చర్య జరపడం వలన సోడియం హైడ్రాక్సైడ్ ఉత్పత్తి చేయబడింది. ఈ ప్రక్రియను కాస్టిసైజింగ్ అంటారు.
ఈ ప్రక్రియను 19 వ శతాబ్దం చివరలో సోల్వే ప్రక్రియను అధిగమించింది, ఇది ఈ రోజు మనం ఉపయోగించే క్లోరో ఆల్కలి ప్రక్రియ ద్వారా భర్తీ చేయబడింది.
స్వచ్ఛమైన సోడియం లోహాన్ని నీటితో కలపడం ద్వారా సోడియం హైడ్రాక్సైడ్ కూడా ఉత్పత్తి అవుతుంది. ఉప ఉత్పత్తులు హైడ్రోజన్ వాయువు, ఉష్ణం. ఈ ప్రయోగాన్ని తరచుగా క్షారలోహాలు సాధారణ పరిస్థితులలో జరిపే చర్యలను విద్యార్థులకు వివరించడానికి ఉపయోగిస్తారు. ఏది ఏమయినప్పటికీ, ఇది వాణిజ్యపరంగా లాభదాయకం కాదు. సోడియం లోహం వేరుచేయడం సాధారణంగా క్షయకరణం, సోడియం హైడ్రాక్సైడ్‌ఫో సహా సోడియం సమ్మేళనాల విద్యుద్విశ్లేషణ ద్వారా జరుగుతుంది.
ఉపయోగాలు
సోడియం హైడ్రాక్సైడ్ పరిశ్రమలో ఉపయోగించే ఒక  బలమైన క్షారం. ఉత్పత్తి చేయబడిన సోడియం హైడ్రాక్సైడ్‌లో, 56% పరిశ్రమలకు,  25% కాగితం పరిశ్రమలో ఉపయోగపడుతుంది. సోడియం లవణాలు, డిటర్జెంట్లు, పిహెచ్ నియంత్రణ, సేంద్రీయ సంశ్లేషణ తయారీలో కూడా సోడియం హైడ్రాక్సైడ్ ఉపయోగించబడుతుంది. ఇది అల్యూమినియం ఉత్పత్తి కోసం చేసే బేయర్ ప్రక్రియలో ఉపయోగించబడుతుంది. పెద్దమొత్తంలో, ఇది చాలా తరచుగా జల ద్రావణంగా ఉపయోగిస్తారు. ఎందుకంటే ద్రావణాలు చౌకగా ఉండి ఉపయోగించడానికి సులువుగా ఉంటాయి. మిశ్రమం క్షారత్వాన్ని పెంచడం లేదా ఆమ్లాలను తటస్థం చేయడం వంటి అనేక సందర్భాల్లో సోడియం హైడ్రాక్సైడ్ ఉపయోగించబడుతుంది.
ఉదాహరణకు, పెట్రోలియం పరిశ్రమలో, బెంటోనైట్ బురద వ్యవస్థలలో క్షారత్వాన్ని పెంచడానికి, బురద స్నిగ్ధతను పెంచడానికి, ఏదైనా ఆమ్ల వాయువును (హైడ్రోజన్ సల్ఫైడ్, కార్బన్ డయాక్సైడ్ వంటివి) తటస్థం చేయడానికి "డ్రిల్లింగ్ మడ్" ప్రక్రియలో సోడియం హైడ్రాక్సైడ్‌ను  ఒక సంకలితంగా ఉపయోగించబడుతుంది.
సాల్ట్ స్ప్రే పరీక్షలో pH ని నియంత్రించడానికి సోడియం హైడ్రాక్సైడ్ ఉపయోగపడుతుంది. పిహెచ్‌ను సమతుల్యం చేయడానికి సోడియం హైడ్రాక్సైడ్‌ను హైడ్రోక్లోరిక్ ఆమ్లంతో ఉపయోగిస్తారు. ఫలితంగా ఏర్పడే సోడియం క్లోరైడ్, క్షయీకృత కారకంగా సాల్ట్ స్ప్రే పరీక్షలో పి.హెచ్ ను తటస్థీకరించడానికి ఉపయోగపడుతుంది.
కాస్టిక్ వాషింగ్ అని పిలువబడే ఒక ప్రక్రియలో సల్ఫర్ మలినాలను తొలగించడానికి సోడియం హైడ్రాక్సైడ్‌తో తక్కువ నాణ్యత గల ముడి చమురును  శుద్ధి చేయుదురు. పైన చెప్పినట్లుగా, సోడియం హైడ్రాక్సైడ్ హైడ్రోజన్ సల్ఫైడ్, మెర్కాప్టాన్స్ వంటి బలహీనమైన ఆమ్లాలతో చర్య జరిపి అస్థిరత లేని సోడియం లవణాలను ఇస్తుంది, వీటిని తొలగించవచ్చు. ఏర్పడిన వ్యర్థాలు విషపూరితమైనవి. వాటిని ఉపయోగించడం కష్టం. ఈ ప్రక్రియను చాలా దేశాలలో నిషేధించారు. 2006 లో, ట్రాఫిగురా ఈ ప్రక్రియను ఉపయోగించాడు. తరువాత ఆఫ్రికాలో వ్యర్థాలను పోశారు.
రసాయన గుజ్జు
కాగితం లేదా పునరుత్పత్తి చేసిన దారాల తయారీకి కలప గుజ్జును తయారు చేయడంలో సోడియం హైడ్రాక్సైడ్ విస్తృతంగా ఉపయోగించబడుతుంది. సోడియం సల్ఫైడ్‌తో పాటు, క్రాఫ్ట్ ప్రక్రియలో సెల్యులోజ్ ఫైబర్స్ నుండి లిగ్నిన్‌ను వేరు చేయడానికి ఉపయోగించే తెల్లని మద్యం ద్రావణంలో సోడియం హైడ్రాక్సైడ్ ఒక ముఖ్య భాగం. గుజ్జు ప్రక్రియ ఫలితంగా గోధుమ గుజ్జును బ్లీచింగ్ చేసే తరువాతి దశలలో ఇది కీలక పాత్ర పోషిస్తుంది.
ఈ దశలలో ఆక్సిజన్ డీలినిఫికేషన్, ఆక్సీకరణ నిష్కర్షణ, సాధారణ నిష్కర్షణ ఉన్నాయి, ఇవన్నీ దశల చివరిలో pH> 10.5 తో బలమైన క్షారయుత వాతావరణం అవసరం.
కణజాల జీర్ణక్రియ
ఇదే పద్ధతిలో, కణజాలాలను జీర్ణం చేయడానికి సోడియం హైడ్రాక్సైడ్ ఉపయోగించబడుతుంది, ఒక సమయంలో ఈ ప్రక్రియ వ్యవసాయ జంతువులతో ఉపయోగించబడుతుంది. ఈ ప్రక్రియలో మృతదేహాన్ని మూసివేసిన గదిలో ఉంచడం, తరువాత సోడియం హైడ్రాక్సైడ్, నీటి మిశ్రమాన్ని జోడించడం (ఇది మాంసాన్ని చెక్కుచెదరకుండా ఉంచే రసాయన బంధాలను విచ్ఛిన్నం చేస్తుంది) జరుగుతుంది. ఇది చివరికి శరీరాన్ని కాఫీ లాంటి రూపంతో ద్రవంగా మారుస్తుంది. మిగిలి ఉన్న ఏకైక ఘనము ఎముక పొట్టు. ఇది ఒకరి చేతివేళ్ల మధ్య చూర్ణం చేయవచ్చు. జంతువులను తొలగించడానికి ఉన్న కాంట్రాక్టర్లు పల్లపు ప్రదేశాలలో వేయబడిన రోడ్డు ప్రమాదంలో మరణించిన జంతువులు కుళ్ళిపోయే ప్రక్రియలో సోడియం హైడ్రాక్సైడ్ తరచుగా ఉపయోగించబడుతుంది. దాని లభ్యత, తక్కువ ఖర్చు కారణంగా ఇది నేరస్థుల శవాలను పారవేసేందుకు ఉపయోగించబడుతుంది. ఇటాలియన్ నరహంతకుడు లిఒనార్డా సియాన్‌సియుల్లి దీనిని మృతదేహాలను సబ్బులుగా మార్చడానికి ఉపయోగించాడు. మెక్సికోలో, మాదకద్రవ్యాల కోసం పనిచేసిన ఒక వ్యక్తి సోడియం హైడ్రాక్సైడ్‌తో 300 మృతదేహాలను కుళ్లబెట్టినట్లు ఒప్పుకున్నాడు. సోడియం హైడ్రాక్సైడ్ ప్రోటీన్‌ను హైడ్రోలైజ్ చేయగల సామర్థ్యం కారణంగా ప్రమాదకరమైన రసాయనం. ఒక విలీన ద్రావణం చర్మంపై పడితే, ఆ ప్రాంతాన్ని ప్రవహిస్తున్న నీటితో చాలా నిమిషాలు బాగా కడగకపోతే కాలిన గాయాలు సంభవించవచ్చు. దీని తుంపర్లు కళ్ళుమీద పడితే అంధత్వానికి దారితీస్తుంది.
ద్విస్వభావయుత లోహాలు, సమ్మేళనాలను కరిగించడం
బలమైన క్షారాలు అల్యూమినియంపై దాడి చేస్తాయి. సోడియం హైడ్రాక్సైడ్ అల్యూమినియం, నీటితో చర్య జరిపి హైడ్రోజన్ వాయువు విడుదల అవుతుంది. అల్యూమినియం సోడియం హైడ్రాక్సైడ్ నుండి ఆక్సిజన్ పరమాణువును తీసుకుంటుంది. ఇది నీటి నుండి ఆక్సిజన్ పరమాణువును తీసుకుని రెండు హైడ్రోజన్ పరమాణువులను విడుదల చేస్తుంది. ఈ చర్య హైడ్రోజన్ వాయువు, సోడియం అల్యూమినేట్ను ఉత్పత్తి చేస్తుంది. ఈ చర్యలో అల్యూమినియం కరిగిపోయి సోడియం హైడ్రాక్సైడ్ ద్రావణాన్ని క్షారయుతం చేయడానికి ఒక కారకంగా పనిచేస్తుంది. ఈ చర్య చెక్కడం, యానోడైజింగ్ తొలగించడం, పాలిష్ చేసిన ఉపరితలాన్ని సిల్కులా మార్చడంలో ఉపయోగపడుతుంది. బేయర్ ప్రక్రియలో, అల్యూమినా (అల్యూమినియం ఆక్సైడ్) ను ఉత్పత్తి చేయడానికి ధాతువు (బాక్సైట్) కలిగి ఉన్న అల్యూమినాను శుద్ధి చేయడంలో సోడియం హైడ్రాక్సైడ్ ఉపయోగించబడుతుంది. ఇది ఎలెక్ట్రోలైటిక్ హాల్-హెరాల్ట్ ప్రక్రియ ద్వారా అల్యూమినియం లోహాన్ని ఉత్పత్తి చేయడానికి ఉపయోగించే ముడి పదార్థం. అల్యూమినా ద్విస్వభామైనది కనుక, ఇది సోడియం హైడ్రాక్సైడ్‌లో కరిగి, అధిక పిహెచ్ వద్ద మలినాలను తక్కువ కరిగేలా చేస్తుంది. ఈ చర్యలో ఐరన్ ఆక్సైడ్లు  అధిక క్షారయుత ఎర్ర బురద రూపంలో ఉంటాయి.
ఇతర ద్విస్వభావయుత లోహాలు జింక్, సీసం. ఇవి గాఢ సోడియం హైడ్రాక్సైడ్ ద్రావణాలలో కరిగి, సోడియం జింకేట్, సోడియం ప్లంబేట్లను వరుసగా ఇస్తాయి.
శుభ్రతా కారకం (క్లీనింగ్ ఏజెంట్)
సోడియం హైడ్రాక్సైడ్‌ను తరచూ పారిశ్రామిక శుభ్రపరిచే కారకంగా ఉపయోగిస్తారు. దీనిని తరచుగా "కాస్టిక్" అని పిలుస్తారు. ఇది నీటిలో కలుపినందువల్ల ఉష్ణం ఉత్పత్తి అవుతుంది. అందువల్ల పరికరాలు, నిల్వ ట్యాంకులు మొదలైనవాటిని శుభ్రం చేయడానికి ఉపయోగిస్తారు. ఇది గ్రీజు, నూనెలు, కొవ్వులు, ప్రోటీన్ ఆధారిత నిక్షేపాలను కరిగించగలదు. గృహాలలో సింకులు, కాలువల  క్రింద వ్యర్థాలను బయటకు పంపే గొట్టాలను శుభ్రం చేయడానికి కూడా ఇది ఉపయోగించబడుతుంది. కరిగిన పదార్థాలను స్థిరీకరించడానికి, తిరిగి నిక్షేపమును నివారించడానికి సోడియం హైడ్రాక్సైడ్ ద్రావణంలో సర్ఫాక్టెంట్లను చేర్చవచ్చు. సోడియం హైడ్రాక్సైడ్ నానబెట్టిన ద్రావణాన్ని స్టెయిన్‌లెస్ స్టీల్, గాజు బేక్‌వేర్లపై శక్తివంతమైన డీగ్రీజర్‌గా ఉపయోగిస్తారు. ఓవెన్ క్లీనర్లలో ఇది ఒక సాధారణ పదార్ధం.
యంత్ర భాగాలను శుభ్రపరిచే డిటెర్జెంట్ల ఉత్పత్తిలో సోడియం హైడ్రాక్సైడ్‌ను సాధారణంగా ఉపయోగిస్తారు. సోడియం హైడ్రాక్సైడ్-ఆధారిత డిటర్జెంట్లలో సర్ఫాక్టెంట్లు, రస్ట్ ఇన్హిబిటర్స్, డీఫోమర్లు ఉన్నాయి. భాగాలు శుభ్రపరిచే యంత్రం మూసివేసిన క్యాబినెట్‌లో నీరు, డిటర్జెంట్‌ను కలిపి వేడి చేసి, ఆపై వేడిచేసిన సోడియం హైడ్రాక్సైడ్, వేడి నీటిని మురికి భాగాలకు వ్యతిరేకంగా ఒత్తిడితో స్ప్రే చేసి  డీగ్రీజింగ్ చేస్తారు.
మన ఇండ్లలో మురికితో అడ్డుపడే కాలువలను అన్‌బ్లాక్ చేయడానికి సాధారణంగా పొడి స్ఫటికాలు లేదా ద్రవరూప జెల్ రూపంలో ఉన్న సోడియం హైడ్రాక్సైడ్‌ను  డ్రెయిన్ ఓపెనర్‌గా ఉపయోగిస్తారు. క్షార ద్రావణం "నీటిలో కరిగే ఉత్పత్తులను" ఉత్పత్తి చేయడానికి గ్రీజులను కరిగిస్తుంది. ఇది జుట్టులో కనిపించే ప్రోటీన్లను కూడా హైడ్రోలైజ్ చేస్తుంది. సోడియం హైడ్రాక్సైడ్, శుభ్రపరిచే ఇతర రసాయన పదార్థాలు నీటిలో కరిగినప్పుడు ఉత్పన్నమయ్యే వేడి ద్వారా ఈ చర్యలు జరుగుతాయి. ఇటువంటి "ఆల్కలీన్ డ్రెయిన్ క్లీనర్లు", వాటి ఆమ్ల పదార్థాలు చాలా క్షయం కలిగిస్తాయి. అందువలన వాటిని చాలా జాగ్రత్తగా నిర్వహించాలి.
జుట్టును నిటారుగా చేయడానికి సోడియం హైడ్రాక్సైడ్ కొన్ని రిలాక్సర్లలో ఉపయోగిస్తారు. అయినప్పటికీ, రసాయన కాలిన గాయాలు అధికంగా సంభవిస్తున్న కారణంగా, రసాయన సడలింపు కోసం తయారీదారులు సగటు వినియోగదారులకు అందుబాటులో ఉన్న  ఇతర క్షారయుత రసాయనాలను ఉపయోగిస్తారు. సోడియం హైడ్రాక్సైడ్ రిలాక్సర్లు ఇప్పటికీ అందుబాటులో ఉన్నాయి, కానీ అవి ఎక్కువగా నిపుణులచే ఉపయోగించబడతాయి. నీటిలో సోడియం హైడ్రాక్సైడ్ యొక్క ద్రావణం సాంప్రదాయకంగా చెక్క వస్తువులపై పెయింట్ స్ట్రిప్పర్‌గా ఉపయోగించబడుతుంది. దీనిని సాధారణంగా తక్కువగా ఉపయోగిస్తారు. ఎందుకంటే ఇది చెక్క ఉపరితలాన్ని దెబ్బతీస్తుంది. చెక్క ముతకదనాన్ని పెంచి, రంగు గల మరకలను చేస్తుంది.
నీటి చికిత్స
సరఫరా చేయబడుతున్న నీటి pH ని పెంచడానికి సోడియం హైడ్రాక్సైడ్ కొన్నిసార్లు నీటి శుద్దీకరణ సమయంలో ఉపయోగిస్తారు. నీటికి పెరిగిన పిహెచ్ లోహ గొట్టాలకు తక్కువ క్షయాన్ని కలుగజేస్తుంది. త్రాగునీటిలో కరిగే సీసం, రాగి, ఇతర విష లోహాల పరిమాణాన్ని తగ్గిస్తుంది.
చారిత్రక ఉపయోగాలు
కార్బన్ మోనాక్సైడ్ శరీరంలో విషాన్ని గుర్తించడానికి సోడియం హైడ్రాక్సైడ్ ఉపయోగించబడింది. రోగుల రక్త నమూనాలలో సోడియం హైడ్రాక్సైడ్ కొన్ని చుక్కలను కలిపిన తరువాత సింధూరం రంగులోకి మారుతాయి. ఈ రోజు, కార్బన్ మోనాక్సైడ్ విషాన్ని CO ఆక్సిమెట్రీ ద్వారా కనుగొనవచ్చు.
సిమెంట్ మిశ్రమాలలో
సోడియం హైడ్రాక్సైడ్ కొన్ని సిమెంట్ మిక్స్ ప్లాస్టిసైజర్లలో ఉపయోగించబడుతుంది. ఇది సిమెంట్ మిశ్రమాలను సజాతీయపరచడానికి సహాయపడుతుంది, ఇసుక, సిమెంటును వేరు చేయడాన్ని నివారిస్తుంది. మిశ్రమంలో అవసరమైన నీటి పరిమాణాన్ని తగ్గిస్తుంది. సిమెంట్ ఉత్పత్తి పని సామర్థ్యాన్ని పెంచుతుంది.